 Dilemele etice si cadrele de evaluare morala Un individ crescut la marginea societatii patrunde noaptea într-o casa si fura bijuterii, apoi le vinde si îsi cumpara o masina cu care îsi duce familia într-o statiune din strainatate Acum fumeaza linistit pe o terasa Iata o succesiune de fapte: a cumpara o masina e un act firesc, pe care majoritatea oamenilor cinstiti îl fac El nu e nici laudabil moral si nici blamabil Dar daca banii sunt furati? Atunci cei mai multi dintre noi vor spune ca actul de a cumpara masina devine, dintr-un gest neutru, un act imoral Dar oare cum îsi poate el schimba "valoarea"? De ce miscarea fizica rezidând în escaladarea ferestrei, intrarea în casa, introducerea banilor în buzunar si apoi iesirea în strada e numita o actiune imorala doar daca e facuta de un strain, nu si de proprietarul casei? Pentru ca nu erau banii strainului si acesta a cauzat o dauna proprietarului? Dar atunci de ce miscarea pamântului la cutremur nu e si ea imorala - caci paguba facuta în casa poate fi aceeasi sau chiar mai mare? Pentru ca numai actiunile umane sunt morale sau imorale? Dar actiunile tale nocive, însa constrânse (când "nu ai încotro"), pot fi numite imorale? Nu? Atunci si hotul nostru a considerat, poate, ca a fost constrâns: întrebat ce crede despre imoralitatea faptei sale, va parea cu siguranta surprins: cum adica imoralitate? Sa iei niste bani e imoral? Ce, ati vrea sa murim de foame, sa nu mergem si noi în concediu? Numai voi aveti acest drept? La fel va spune despre cersit, despre bataia administrata din placere unor necunoscuti etc El nu vede nimic nefiresc în aceste fapte Sunt fapte la fel de firesti si de neutre ca si ploaia Toti în jur fac la fel, zice el; daca eziti, te considera "fraier" si te batjocoresc Exista, asadar, o perspectiva (a unor micro-comunitati delicvente) din care furtul nu e un delict moral; din alte perspective este La fel stau lucrurile cu poligamia: în unele societati ea e morala, în altele nu Actul e acelasi Exista oare o perspectiva din care pâna si omorul e justificat moral? Si daca e asa, ce mai ramâne din morala? Daca totul e relativ, daca binele se poate schimba oricând în rau, nu mai exista nici un reper moral fix De fapt, nu mai exista morala Aceasta a fost problema lui Kant: cum putem recupera caracterul obiectiv si universal al legii morale pe aceasta mare miscatoare a relativismului etic? Faptele obiective, fara fiintele umane, sunt neutre din punct de vedere moral Moralitatea e proiectata de om în ele iar "proiectorul" se numeste "cadru de evaluare morala" Nu exista fapt moral independent de un cadru de evaluare morala Cel mai frecvent utilizat, mai vag si mai incoerent cadru de evaluare e moralitatea comuna ("cei sapte ani de acasa"): moralitatea inculcata de familie, scoala, Biserica etc Dar exista si cadre de evaluare mai sofisticate, unele bazate pe teorii etice (etica virtutii, utilitarismul, kantianismul), altele nebazate pe teorii (principiismul, cazuistica morala, narativismul, matricea etica etc ) În comparatie cu moralitatea comuna, cele din urma sunt explicative si explicite Cele mai solicitante probleme etice care ne obliga sa depasim bunul simt moral si sa cautam cadre de evaluare mai sofisticate sunt dilemele etice (morale) O dilema morala e un conflict a doua datorii la fel de valabile, dar care, într-o anumita situatie, nu pot fi respectate împreuna E un conflict per accidens (valabil în anumite circumstante), nu un conflict per se (contradictie logica între o obligatie si obligatia contrara: e obligatoriu sa spui adevarul si e interzis sa spui adevarul) Dilemele se rezolva ierarhizând cele doua obligatii în acea circumstanta particulara De exemplu, un medic are datoria de a vindeca bolnavii sai Dar un pacient îi cere sa nu-i aplice un tratament (din motive religioase), ceea ce-i poate fi fatal Daca medicul îsi respecta datoria pentru care a jurat (sa nu-i faca rau), el trebuie sa-l oblige pe pacient sa faca tratamentul, deci sa încalce regula consimtamântului informat conform careia pacientul decide autonom, în ultima instanta, asupra propriului corp Daca respecta aceasta regula, îsi încalca datoria de a face binele Cum ar fi moral sa procedeze el? Va trebui sa gasim criterii pentru ierarhizarea datoriilor Dar în dilemele în care ambele solutii se finalizeaza cu moartea e greu de crezut în ierarhizare, caci aceasta ar justifica moral omorul în anumite circumstante Exista oare omoruri justificate moral? Dupa ce criteriu? Dupa vârsta? Dupa sex sau rasa? Dupa apartenenta politica? Dupa o sentinta judecatoreasca? Deoarece nu m-am putut opune fizic? Sau niciuna dintre acestea, omorârea intentionata a cuiva nefiind în nici o împrejurare justificata? Ne ajuta oare bunul simt moral, valorile inculcate de familie în primii ani de viata, sa decidem în asemenea situatii? Vom analiza mai jos o celebra dilema etica, "dilema trenului", si vom trage învatamintele Prezinta vreun avantaj comparativ diversele cadre de evaluare etica? O dilema etica e aceea în care se afla Cephalos în Republica I: i) sa restituie, asa cum a promis, o arma pe care a împrumutat-o de la un cunoscut sau ii) sa nu o restituie dat fiind ca între timp cunoscutul a înnebunit si ameninta cu moartea în stânga si în dreapta? Cephalos se afla între doua datorii la fel de valabile, datoria de a-ti tine promisiunile si datoria de a nu aduce prejudicii celorlalti; daca o respecta pe una o încalca pe cealalta - în circumstantele date Solutia dilemei e sa ierarhizam aceste obligatii pentru asemenea circumstante în functie de diverse criterii, de pilda de gravitatea consecintelor În acest caz, Cephalos e moral sa nu-si respecte promisiunea (el va încalca deci o datorie) si prin urmare nu va restitui arma Exista însa "dileme simetrice" în care alternativele disponibile sunt la fel de "grele" "Alegerea Sofiei" (William Styron) e de acest tip: Sofia are doi copii si se afla într-un lagar nazist I se cere sa-si ucida un copil pentru a-l putea mentine în viata pe celalalt; altfel, ambii copii vor fi ucisi; ea nu are nici un temei pentru a-l favoriza pe unul Aceasta e o dilema ontologica (stim ca nu exista în mod obiectiv un temei pentru a favoriza o alternativa) si nu una epistemica (exista un temei pentru ierarhizare dar nu îl cunoastem noi) E totodata o dilema impusa din exterior si nu una auto-impusa (cum e cea cu promisiunea) E o dilema de obligatie, nu una de interdictie (toate actiunile fezabile sunt interzise) Si, în fine, e o dilema mortala (orice ar face ucide pe cineva) spre deosebire de dilema lui Cephalos din care exista iesiri necriminale În sinteza, o dilema e situatia în care agentului i se cere printr-o obligatie sau interdictie sa faca doua (sau mai multe) actiuni, pe care le poate face, dar daca face una încalca o datorie morala si invers, nici una dintre cerinte nesurclasând-o pe cealalta 1 Dilema trenului Un tren ruleaza scapat total de sub control În calea sa se afla 5 oameni care au fost legati de sina de un raufacator Din fericire, exista un macaz si o linie ocolitoare, dar pe care e un alt om legat de sina Stii ca numai de tine depinde soarta acestor oameni Vei schimba macazul? Daca nu faci nimic, trenul va ucide 5 persoane Daca schimbi macazul va ucide una si cinci vor fi salvate E moral sa ucizi o persoana pentru a salva cinci? (persoana e nevinovata si nu si-a dat acordul sa fie sacrificata) Descrierea situatiei Suntem într-o situatie ipotetica în care avem doar doua variante de actiune: i) daca schimb macazul maximizez binele (salvez cinci oameni) dar cu pretul uciderii indirecte a unui om nevinovat aflat pe linia colaterala; ii) nu vreau sa-l ucid pe omul de pe linia coleterala - atunci, nefacând nimic, voi lasa sa fie omorâti cei cinci oameni aflati pe sine A nu face nimic nu înseamna, în acest montaj, a refuza crima, ci a lasa sa moara 5 persoane Ma aflu, de fapt, în fata unei alegeri sub imperiul fortei sau necesitatii, ca atunci când cineva îmi ia mâna si înfige cu ea pumnalul în spatele victimei fara ca eu sa-i pot opune rezistenta E o crima involuntara, în care eu nu sunt liber sa nu ucid (nu am la dispozitie alternativa de a nu ucide) Asa si aici: aici am o alternativa, dar aceasta e tot de a ucide; nu am la dispozitie alternativa de a nu ucide; sunt liber doar sa aleg victima Nu sunt liber sa respect datoria de a nu ucide, cum as vrea Efectul dilemei etice e "esecul moral": orice face agentul, face rau (sau nu face ceea ce trebuie, ceea ce e moral, sa faca) E un caz de dilema mortala S-ar putea sa fie o iluzie ca aceasta este o dilema etica E mai degraba o punere a agentului decident în situatia obiectiva de a nu putea alege liber între a ucide si a nu ucide E o actiune sub imperiul fortei sau în conditii de necesitate Oricare varianta de actiune as alege, voi determina uciderea unor persoane nevinovate si voi actiona împotriva vointei mele Sigur, nu le ucid direct, ci determin uciderea lor inevitabila de catre tren Diferenta nu e relevanta moral În acest exemplu ne intereseaza în primul rând problema morala, dar si cea juridica e interesanta E moral sa ucid indirect o persoana pentru a salva cinci? Sau, mai exact, exista ucidere a unei persoane nevinovate, împotriva vointei ei, care sa fie justificata moral? În fine, ne mai putem întreba daca are importanta numarul de persoane salvate? Daca ar fi 5 milioane? Ca dilema etica e netipica: anume pentru ca nu e formata din doua datorii distincte; în realitate, e vorba de alegerea între datoria de a nu ucide o persoana (pentru a salva cinci) si datoria de a nu ucide cinci persoane (pentru a salva una) Pare sa existe un temei favorabil uciderii unei persoane pentru a salva cinci, anume chiar numarul celor salvati si al mortilor: 5:1 Nu e o dilema simetrica, nici epistemica, e autoimpusa si de interdictie În ambele exemple ce vor urma se mai pot ridica doua întrebari care nu trebuie confundate: "E moral si sacrifici o persoana pentru a salva altele cinci?" Si "Exista vreun temei extramoral pentru a ucide o persoana spre a salva altele cinci?" Întrebati fiind ce ar face într-o asemenea situatie, 95% dintre oamenii de rând, fara o pregatire etica, deci care judeca din perspectiva moralei comune, au raspuns ca e moral sa ucizi un om pentru a salva cinci Deci numarul de vieti salvate/sacrificate conteaza decisiv în decizia etica a omului obisnuit Sa vedem ce ar zice un evaluator care utilizeaza drept cadru de evaluare o teorie etica Perspectiva kantiana În viziunea etica a lui Kant, fiecare persoana are o demnitate care e o valoare neaditiva suprema A sacrifica cinci persoane e la fel de grav ca si a sacrifica una Numarul nu conteaza (cu exceptia cazului în care exista o lege în acest sens, o lege care obliga la sacrificiul de sine pentru binele celor multi; Kant neaga existenta ei precum si acceptabilitatea ei) În schimb, exista un drept la viata si o lege morala care ne obliga sa nu atentam la viata altora Avem doua grupuri de oameni, grupul A format dintr-un om si grupul B format din cinci oameni Ambele grupuri sunt amenintate cu moartea de un tren scapat de sub control Numai un grup poate scapa cu viata si eu pot determina aceasta, schimbând sau nu macazul Supravietuirea unui grup depinde exclusiv de omorârea celuilalt grup si reciproc Nu exista cale de iesire; nu e fizic posibil ca ambele grupuri sa scape Deci eu nu sunt liber sa nu ucid, deci nu sunt liber sa respect legea de a nu ucide, deci autonomia mea e limitata iar vointa temporar anulata Ce e moral, în aceste conditii, sa fac? Sa ucid 1 persoana pentru a salva 5 sau sa ucid (indirect) 5 persoane pentru a salva 1? Pentru Kant nu exista o diferenta morala între a ucide 1 si a ucide 5; actul de omor e la fel de grav Deci nu pot alege o varianta din cele doua (care sunt singurele disponibile) pe criterii morale Ambele încalca legea de a nu ucide oameni nevinovati si par a fi la fel de imorale întrucât încalca legea Pentru Kant nu exista diferenta morala nici între a ucide si a lasa sa moara, asa ca nu putem alege nici dupa acest criteriu Daca voi construi o dilema morala între datoria de a nu ucide si datoria binefacerii, trebuie observat ca am avea un simplu joc de cuvinte: de fapt, a face binele înseamna aici a nu omorî iar a nu face binele înseamna exclusiv a omorî Deci, daca as opta pentru uciderea unui om spre a face bine la cinci, ce as face eu cu "datoria de a nu ucide"? Evident, as încalca-o Dar daca as alege alternativa, refuzând sa-l ucid pe acel om, ceea ce ar antrena moartea a cinci? ? La fel, as încalca-o Deci, orice as face, eu nu pot sa nu încalc datoria de a nu ucide (la fel cu cealalta datorie) Dar, o dilema presupune sa încalc o datorie când o respect pe cealalta si reciproc O actiune ambigua cum e cea din dilema trenului nu se stie prea bine când încalca si când respecta datoria, caci o respecta încalcând-o Presupunând ca am ales sa ucid 1 persoana pentru a salva 5, aceasta alegere nu e o alegere morala; si aceasta nu doar din cauza echivalentei morale a actelor (din punctul de vedere al consecintelor) descrisa mai sus, ci si pentru ca nu e autonoma O actiune e morala daca rezulta din poruncile liber alese ale unei vointe autonome În cazul nostru, vointa mea îsi suspenda temporar capacitatea de decizie autonoma în raport cu cele doua grupuri Eu nu pot alege decât sa ucid; sunt deci fortat, împotriva vointei mele, sa-l ucid pe A daca vreau sa-l salvez pe B, cu toate ca eu vreau sa nu ucid pe nimeni Limitarea autonomiei prin coercitie externa îmi reduce controlul rational asupra deciziilor mele Or, o asemenea decizie constrânsa, cu vointa frânta, nu e una morala În aceste conditii, singura alegere rationala posibila e una pragmatica - anume dupa criteriul care dintre cele doua actiuni are consecinte mai bune Si aceasta în conditiile în care nu pot spune nici ca uciderea lui A si salvarea lui B e o datorie morala (obligatie), nici ca e o interdictie morala (deci ca ar fi o datorie sacrificarea celor 5), ci mai degraba pot spune ca, în conditiile dilematice descrise (de necesitate fizica), alegerea e "indiferenta moral" (în sensul de indecidabila pe criterii etice); dar sa ucid unul si sa salvez cinci e pragmatic preferabil - iar evaluarea se face de data aceasta dupa criteriul maximizarii bunastarii Suntem aici în zona ghidarii dupa imperative ipotetice, dupa consecintele comparate ale celor doua fapte Punând în balanta consecintele, e rational, chiar daca nu e moral, sa ucid un om pentru a salva 5 Intuitia morala a publicului larg merge în aceeasi directie atâta vreme cât 95% raspund ca e moral sa sacrifici unul pentru a salva cinci Cu câteva diferente pe care numai teoria ni le poate revela Anume ca acest raspuns e, strict vorbind, gresit Corect e sa spunem ca, în circumstantele date, e prudent, nu moral sa ucizi o persoana pentru a salva cinci Caci alegerea nu e o alegere morala În concluzie, pentru un kantian, e justificata alegerea de a ucide o persoana pentru a salva cinci, dar justificarea nu e una ce tine de zona moralitatii, ci de zona prudentei (sporeste bunastarea tuturor) Si acolo unde criteriile de moralitate nu pot functiona, vor functiona criteriile prudentei: pe scurt, în situatia data, e rational sa schimbi macazul chiar daca e imoral Comentariu juridic În filosofia sa a dreptului1, Kant invoca principiul dreptului roman Neminem lede: Nu face rau nimanui - chiar în conditii de necesitate fizica (adica atunci când nu ai încotro) Desigur, acesta ramâne idealul, aceasta e norma, în fapt esti nevoit sa aduci prejudicii cuiva În practica judiciara, însa, pozitiile sunt mai îngaduitoare În Teorie si practica I Kant sustine ca "este o datorie absoluta aceea de a nu lua viata altei persoane care nu mi-a adus prejudicii si nu m-a facut sa-mi risc viata" Prin urmare, e o datorie absoluta aceea de a nu ucide nici acea persoana singulara si nici grupul de cinci persoane din exemplul nostru Dar nu uita sa adauge ca dascalii de drept civil "autorizeaza asemenea masuri în caz de pericol" vital (jus necessitatis) Exemplul e cel a doi supravietuitori ai unui naufragiu, agatati de o scândura care nu-i poate sustine pe amândoi; în conditiile în care unul dintre ei va pieri inevitabil, e permis (si blamabil, desi nu pedepsibil) ca unul sa-l împinga pe celalalt în apa În cazuri de necesitate sau de actiune sub imperiul fortei, o persoana e permis sa faca ceva ce în mod normal violeaza o regula de drept De exemplu, ar fi permis sa salvez viata a cinci oameni (aceasta e intentia buna a actiunii) schimbând macazul, deci determinând moartea unei alte persoane în conditiile în care ori cei cinci ori cel singur e inevitabil sa fie ucisi deoarece eu nu pot (fizic) face decât aceste doua actiuni Permis înseamna în acest context la latitudinea agentului, nu ceva obligatoriu Caci nu poti face o lege din ceva rau "Necesitatea nu cunoaste legea" Prin urmare, nu trebuie sa existe o lege care sa pedepseasca o actiune facuta din necesitate fizica, sub imperiul fortei Ajunge întelepciunea practica a judecatorilor Un asemenea act e "condamnabil", dar nu "pedepsibil" Deci e permis juridic (licitum) sa iei viata unui om pentru a salva cinci în conditiile în care orice ai face ucizi pe cineva Perspectiva unui utilitarist actional simplu Pentru un utilitarist aceasta e o situatie în care nu putem maximiza bunastarea decât comitând o crima Un utilitarist actional simplu va evalua consecintele acestor doua alternative actionale (schimb/nu schimb macazul) si va compara soldurile consecintelor (diferenta dintre cantitatile de placere/durere produse) Din acest punct de vedere, cinci vieti salvate sunt preferabile uneia Pentru el, ceea ce maximizeaza utilitatea generala este moral (e corect, trebuie sa fie facut) E moral sa fie ucisa o persoana nevinovata daca astfel salvezi altele cinci Majoritatea oamenilor de rând judeca asa (atâta vreme cât nu sunt implicati direct în situatie) Perspectiva unui utilitarist millian Un utilitarist binivelar se va uita mai întâi la datoriile pe care le are Orice ar face, încalca datoria de a nu cauza moartea unei persoane nevinovate A nu ucide o persoana nevinovata împotriva vointei ei e unul dintre pilonii ordinii sociale Dar când încalcarea acestei datorii (prin uciderea unei persoane) are drept consecinta salvarea a cinci vieti, nu cumva se justifica moral uciderea acelei persoane? Nu se justifica pentru ca uciderea persoanelor nevinovate nu maximizeaza utilitatea pe ansamblu, adica într-un numar mare de cazuri, adica daca e privita ca practica sociala, în ciuda faptului ca în exemplul nostru particular o face Am avea o justificare de a-l ucide pe acel om numai daca, pe criterii utilitariste, s-ar fi instituit un drept la sacrificarea unora dintre noi pentru binele altora sau o datorie la propriul sacrificiu atunci când poti face bine mai multora Or, asa ceva nu exista caci prin ele s-ar deschide cale larga abuzurilor si chiar dictaturii Mill vorbeste în acest sens de "recunoscuta nedreptate de a alege un individ si a-l sacrifica, fara consimtamântul sau, pentru beneficiul altora" (V, 28) Unii utilitaristi, dar nu toti, ar sta pe gânduri daca ar fi nu cinci, ci cinci mii de oameni salvati Ei spun ca numarul conteaza Prin urmare, un utilitarist millian ar opta tot pentru omorârea unei persoane pentru a putea salva cinci, desi gestul nu se justifica moral atâta vreme cât datoriile morale interzic omorul; dar, în circumstantele date, privita ca actiune singulara, ea poate fi considerata o actiune "oportuna", adica una care maximizeaza utilitatea generala E un caz de actiune oportuna, dar imorala Interpretarea aristotelica Aristotel distinge între actiuni facute sub imperiul fortei (bia) si actiuni constrânse (ananke) Primele nu lasa agentului nici o marja de miscare si decizie, agentul "necontribuind cu nimic la facerea actiunii" Nu e cazul nostru, caci în exempul comentat agentul poate sa nu-l ucida pe muncitor (desi atunci sacrifica cinci persoane) Actiunile constrânse (e g esti constrâns sa comiti o crima fiind santajat cu uciderea propriei tale familii) sunt mixte Daca e vorba de actiunea de a ucide o persoana pentru a salva cinci, atunci 1) Daca o privim "în sens absolut" (haplos), adica fara alte precizari, ca norma juridica, nici un agent (virtuos) nu ar dori sa faca aceasta actiune si nu ar comite-o fara a fi fortat în acest sens (deci ar face-o numai în mod involuntar) 2) Pe de alta parte, daca o privim ca pe o actiune facuta aici si acum, relativ la circumstantele constrângatoare actuale (nu am decât 2 actiuni disponibile), ea e totusi o actiune voluntara, caci agentul, chiar constrâns fizic, ar putea sa nu ucida pe 1, cu riscul sacrificarii a 5 Aceste actiuni mixte sunt "involuntare în sine, dar sunt [totusi] alese liber în aceste circumstante [particulare]" (1110b,4) O actiune, asadar, poate fi involuntara daca e privita în sens absolut sau fara alte precizari, si totodata voluntara daca e privita în conexiune cu anumite scopuri si circumstante specifice (1110b, 5-10) Semnificatia actiunilor "mixte" (a ucide o persoana pentru a salva cinci) ar putea fi explicata si astfel: 1) cauza eficienta ultima a actiunii de ucidere a muncitorului e, într-un fel, în afara agentului (e g în circumstantele naturale care-l forteaza sa doreasca sa-l ucida, lucru pe care altfel nu l-ar face, caci alternativa ar fi sa lase sa moara cinci; un caz analog: furtuna îl constrânge sa arunce bagajele în mare - o trasatura specifica actelor involuntare; si 2) agentul poate însa sa nu ucida pe muncitor - o trasatura specifica actelor voluntare - dar poate face acest lucru cu greu, caci nesacrificarea muncitorului înseamna a lasa sa moara cinci persoane Deci e probabil ca agentul nostru sa ucida muncitorul si, cu toate ca în acest caz el face un rau, va fi iertat sau compatimit pentru asta În fine, am putea judeca actiunile "mixte" si în felul urmator: în exemplul cu trenul, pe de o parte, principiul actiunii (uciderea muncitorului) se afla în agent, care alege uciderea muncitorului în conditiile în care putea refuza sa-l ucida cu pretul sacrificarii celor cinci (deci agentul ucide voluntar în circumstantele date) Pe de alta parte, el o face constrâns de împrejurarile fizice - ceea ce înseamna a actiona involuntar, nu în sensul ca agentul nu-si poate alege liber actiunea, caci poate face acest lucru, ci în sensul ca nu-si poate alege liber scopul, care-i e fixat din exterior de catre circumstantele fizice (scopul e un rau intrinsec: fie uciderea muncitorului pentru a salva grupul de cinci, fie uciderea celor cinci pentru a salva muncitorul; nu poti face decât raul) (EE, 1225a, 10-14)2 Deci puterea agentului de a alege liber între a ucide si a nu ucide (care e semnul faptului ca principiul actiunii se afla în el) e anulata de circumstantele fizice care "depasesc capacitatea de rezistenta a naturii umane" (1110a, 25) Ca urmare a constrângerii fizice nu mai sta numai în puterea agentului sa aleaga refuzul uciderii muncitorului, ci aceasta depinde si de împrejurarile externe Cu cât refuzul de a-l ucide pe muncitor depinde mai putin doar de dorinta agentului caci atrage uciderea altora, putem spune ca agentul actioneaza mai involuntar, caci propriu-zis voluntara e actiunea care "e [total] în puterea omului sa o faca sau nu" (1223a, 5-20) Aristotel nu pare asadar a exclude din discutie un involuntar gradual: o actiune e facuta cu atât mai involuntar cu cât constrângerea (ananke) e mai puternica - "Un om pare sa actioneze sub constrângere si involuntar în mai mare masura atunci când el face asta pentru a evita o durere severa decât atunci când e vorba de o mica durere" (EE, 1225a, 24) Aceasta gradualizare induce ambiguitatea Cazul actiunilor mixte e, într-un fel, cazul înfaptuirii constrânse a unor actiuni cu un scop rau pe care în conditii normale nu le-ai face (care nu trebuie facute), actiuni care sunt, într-un sens, voluntare iar constrângerea e de asa natura încât, de regula, te disculpa (atingerea unui tel de o noblete extraordinara, o durere ce depaseste capacitatea de rezistenta a naturii umane) E vorba de actiuni prin care ai de ales între doua rele; nu poti evita un rau refuzând sa faci actiunea Categoria actiunilor constrânse ("mixte") e una aparte, ambigua, dar tinând mai degraba de voluntar; unele dintre ele sunt imputabile, altele nu, în functie de circumstante Aristotel raspunde ca "e neclar" si e "greu de decis" daca asemenea actiuni sunt voluntare sau involuntare, blamabile sau nu, totul depinde de detaliile circumstantelor - sunt situatii în care poti fi chiar laudat pentru asemenea actiuni (când suporti ceva rusinos sau dureros pentru a obtine un rezultat nobil), - dar poti fi si blamat (în caz ca suporti ceva rusinos sau dureros pentru un rezultat pozitiv, însa modest) - sau poti fi compatimit (când constrângerea e coplesitoare, fiind greu de suportat pentru orice fiinta umana); - dupa cum alteori esti cu severitate blamabil, anume în situatiile în care nici o constrângere nu e prea dura pentru a justifica uciderea propriei tale mame Dupa cum se vede, daca o actiune fortata e neimputabila, actiunile constrânse sunt, în unele situatii, imputabile (agentul nu poate pleda nevinovat pentru ca a fost constrâns) Însa dat fiind ca în cazul lor agentul de referinta nu fixeaza el însusi scopul actiunii (pe care nici nu-l doreste rational prin boulesis - el nu doreste rational încalcarea unei legi), ci acesta e fixat din exterior (de natura) si atâta vreme cât în actiunile virtuoase/vicioase scopul bun (moral) e fixat de agentul de referinta si dorit rational, rezulta ca actiunile facute prin constrângere nu pot fi nici ele virtuoase/vicioase În cazul lor suntem laudati sau blamati dupa cum rezistam sau nu constrângerii exterioare (1110b) În cazul uciderii unei persoane pentru a salva cinci vieti Aristotel are un raspuns: orice act de omor, în orice circumstanta, e rau în sine si demn de pedeapsa, fara sa mai cautam nici un fel de medie (1107a, 10-25) Daca ai fost constrâns sa recurgi la omor pentru a face un bine mai mare (sa salvezi cinci) înseamna ca nu ai actionat voluntar (ci fortat de o alta persoana sau de împrejurari), prin urmare actiunea nu e nici virtuoasa, nici vicioasa si poti fi cel mult compatimit pentru ea Iar daca ai facut-o de bunavoie (ai ales sa omori 1 pentru a salva 5), dar neavând încotro (în conditii de constrângere fizica), actiunea nu e nici virtuoasa si nici vicioasa pentru ca scopul nu a fost fixat de tine (scopul de a omorî cu orice pret nu e fixat de tine, scopul tau fiind sa nu omori) În concluzie, orice actiune dintre cele doua disponibile încalca o datorie morala Nu putem alege pe criterii morale Dar putem alege pe criterii de oportunitate, pe baza de întelepciune practica (phronesis) Dintre cele doua variante de actiuni imorale, uciderea unei persoane pentru salvarea altor cinci este oportuna (maximizeaza fericirea generala) Solutiile aristotelicului, kantianului si millianului sunt asemanatoare Situatia descrisa e un impas moral din care nu pot iesi decât alegând calea unei strategii de evaluare extra-morala schimb macazul: ucid o persoana si salvez cinci imorala (încalca datoria de a nu ucide) 1 ucis 5 salvati oportuna nu fac nimic: las sa fie ucise cinci persoane si salvez una imorala (încalca datoria de a nu ucide) 5 ucisi 1 salvat inoportuna 2 Dilema pasajului de cale ferata Un tren ameninta sa ucida 5 oameni Tu stai pe pasajul de cale ferata, deasupra liniilor, alaturi de o persoana straina grasa Daca o împingi pe linii, corpul sau va opri trenul, salvând viata celor cinci persoane Corpul tau, fiind firav, nu va opri trenul O vei împinge? E moral sa ucizi o persoana pentru a salva cinci? (persoana e nevinovata si nu si-a dat acordul sa fie sacrificata) Descrierea cazului E vorba de aceeasi problema morala: daca se justifica moral omorârea unei persoane nevinovate, împotriva vointei ei, pentru a salva cinci persoane Diferenta fata de primul caz nu e de numar (aleg între a salva cinci persoane omorând una si invers); diferenta e între actiunile alese: a determina indirect moartea a cinci oameni, respectiv a-i salva omorând direct un om nevinovat Sau între a omorî un om pentru a salva cinci si a lasa sa moara cinci Majoritatea oamenilor bazati pe bunul simt moral (95%) ar schimba macazul pentru a determina indirect moartea unui om nevinovat si a salva cinci vieti, dar nu ar omorî direct un om nevinovat pentru a salva cinci Diferenta nu e etica, ci psihologica Studentii la filosofie care au studiat teorii etice raspund invers, gândind în termeni de principii morale obiective, nu de sentimente Din pacate, disputa filosofica "a omorî"/"a lasa sa moara" nu e transata, desi cei mai multi sustin teza neechivalentei (e mai grav moral a omorî decât a lasa sa moara în conditiile în care avem exact aceleasi consecinte; or, aici nu avem aceleasi consecinte, deci aceasta schema de rationare morala nu ne e de nici un folos în acest caz) La Kant nu functioneaza aceasta distinctie morala În fine, nu pot spune ca "voi trece mai departe peste pod" fara a ma implica în aceasta poveste deoarece exemplul presupune ca ma implic si determin evenimentele Pentru un kantian, raspunsul la întrebarea "ce e moral sa facem?" pare clar: ambele actiuni disponibile duc la crima A opta, în conditii de necesitate, pentru uciderea unuia spre a salva cinci nu e o optiune morala În acest exemplu special eu nu pot alege moral, adica liber Deci trebuie sa caut alte temeiuri rationale pentru a iesi din impas decât cele morale Împingerea grasanului e mai "pragmatica" din punctul de vedere al consecintelor, chiar daca, sub aspect psihologic, e mai greu de facut Aceasta e solutia rationala în conditiile în care nu am ce face: fac cel mai mic rau Solutia morala de tip kantian a celor doua "dileme" este aceeasi Abstractie facând de exemplu, pentru un kantian nu e justificata moral omorârea persoanei de pe pasarela pentru a salva 5 vieti Kant nu accepta nici cazurile extreme de sacrificare a unei vieti nevinovate pentru a salva omenirea; si aceasta pentru ca justificarea morala a unei singure crime ar însemna sfârsitul justitiei, nemaiexistând nici o valoare pentru care sa traiasca oamenii pe pamânt (Kant, Metafizica moravurilor, Editura stiintifica, 1972, p 182) Aceasta în conditiile în care ai putea sa nu omori Un utilitarist pe doua niveluri nu are nici el sansa de a evita încalcarea datoriei de a nu ucide Orice ar face, comite o imoralitate Nici pentru el nu e moral sa ucida o persoana, deci sa încalce datoria de a nu ucide, chiar daca rezultatul e salvarea a cinci vieti Altfel, el poate actiona pe temeiuri de oportunitate si sa aleaga dintre doua rele cel mai mic rau, anume salvarea celor cinci si omorârea grasanului Dar în felul acesta el va fi culpabil de crima si pedepsibil chiar daca a salvat cinci vieti Considerentele de moralitate si cele juridice (de dreptate) fiind în genere mai tari decât cele de oportunitate, ar trebui sa se ghideze dupa primele Unii utilitaristi sunt de parere ca luarea unei vieti nevinovate trebuie interzisa în mod absolut, indiferent ce efecte benefice ar avea deoarece, altfel, am trai într-o exasperanta nesiguranta Iar altii considera ca, în unele situatii, cum e eutanasia voluntara, ar trebui sa permitem uciderea persoanei nevinovate aflate în pragul mortii, care ne cere acest lucru, pentru a-i face un bine În fine, se vorbeste si de o clauza de catastrofa în care omorârea unei persoane nevinovate ar fi permisa moral pentru a evita o catastrofa Nu exista însa un acord general Mill rezolva elegant problema: toate cazurile de omor, interzise de lege, sunt totodata imorale Dar în anumite situatii - de pilda în situatii de actiune sub imperiul fortei - unele variante actionale pot fi oportune (aici avem o asemenea situatie) Ramâne însa de discutat, si aici parerile vor fi diverse, conditiile în care considerentele de oportunitate pot "surclasa" considerentele de moralitate si de dreptate Aceste conditii trebuie convenite de societate Daca am aplica matricea utilitarismului preferential al lui Hare, problema ar trebui testata mai întâi la nivelul intuitiv: omorul grasanului e imoral, dar si uciderea indirecta a celor cinci e imorala pentru ca încalca o datorie a codului moral Aplicând principiul utilitatii preferentiale acestor doua actiuni, la nivelul critic, vom vedea ca balanta înclina pe ansamblu spre a schimba macazul si spre a omorî pe grasan, salvând astfel cinci vieti, iar diferenta e facuta nu de numarul de persoane implicate, ci de gradul satisfacerii preferintei mele, care e de a ucide cât mai putine persoane (eventual niciuna) Ignorând elementul emotional, testul consecintelor ne spune ca e oportun sa omori o persoana pentru a salva cinci, chiar daca e imoral, în situatia în care tot trebuie sa ucizi pe cineva Brad Hooker,3 de pe pozitiile consecintionismului sau normativ, considera ca e moral sa sacrifici o persoana nevinovata atunci când prin aceasta poti preveni un dezastru, cum ar fi un razboi nuclear Dar nu se justifica acest sacrificiu atunci când binele produs e doar un pic mai mare (cazul celor cinci oameni) Parerile sunt însa împartite Anscombe considera ca tot din motive consecintioniste sacrificarea unei persoane pentru a evita o catastrofa nu e justificata moral si aceasta, între altele, pentru ca implica introducerea datoriei autosacrificiului pentru binele celoralalti, ceea ce deschide calea abuzurilor si insecuritatii Kant discuta si el cazurile extreme cum ar fi "martiriul voluntar" (i e autosacrificarea voluntara pentru salvarea omenirii) si e de parere ca acesta e fie o forma de sinucidere (caz în care ar trebui interzis), fie e distinct de sinucidere si, în cazul în care agentul nu are de ales, el ar putea fi permis În rest, nu avem nici un drept sa ne sacrificam viata pentru a salva fie si întreaga omenire, deoarece demnitatea umana nu e comparabila si substituibila Exista si forme de utilitarism care absorb principiul respectarii autonomiei persoanei Pentru J Glover4, de pilda, problema e: odata calculate consecintele, cine ia decizia privitoare la viata si la moartea ta? Respectul autonomiei înseamna a da prioritate unei decizii pe care tu o iei cu privire la viitorul tau în lumina felului în care întelegi prezentul, chiar daca e predictibil ca viitorul nu va fi asa sau noi credem ca aceasta alegere nu e în favoarea ta Alegerea ta cu privire la soarta ta are prioritate Principiul trebuie însa ponderat de cel utilitarist, crede Glover, pentru ca altfel sinuciderile benevole în masa ar putea deveni o practica acceptabila moral Autonomia în acest sens nu joaca nici un rol în exemplul nostru În ambele exemple s-au ridicat doua întrebari care nu trebuie confundate: "E moral sa sacrifici o persoana pentru a salva altele cinci?" Si, într-o forma tacita, "Exista vreun temei extramoral pentru a ucide o persoana spre a salva altele cinci?" Kantianul raspunde ca - date fiind rigorile exemplului (caz de actiune nelibera) - problema nu e una morala, ci una pragmatica, decidabila prin evaluarea consecintelor Utilitaristul actional e singurul care raspunde ca sacrificarea unui om pentru a salva cinci e o fapta morala Utilitarismul binivelar raspunde ca omorârea unui om pentru a salva cinci e imorala, dar oportuna în circumstantele date Se mai poate observa ca publicul larg îsi schimba judecata dupa sentimente: daca nu e direct implicat emotional (cazul I), el judeca în functie de consecinte si sustine în proportie de 95% ca e moral sa ucizi o persoana pentru a salva cinci Daca e implicat emotional (cazul II), uita de consecinte si considera ca e moral sa lasi sa moara cinci persoane daca asta presupune a ucide direct pe cineva Evaluarea pe baza teoriilor are avantajul de a evita asemenea fluctuatii subiectiviste aleatoare Ambele cazuri pot fi tratate si prin prisma principiului dublului efect: nu pot face un bine (sa salvez pe cineva) decât facând un rau (ucigând pe altcineva) Principiul dublului efect: Acesta e un principiu consecintionist pentru cazul special în care nu poti maximiza fericirea fara a produce prejudicii (chiar sub forma de crima) El spune ca e moral sa faci o actiune care are consecinte previzibile bune, dar si rele (deci producerea unui rau e justificata moral) daca sunt îndeplinite urmatoarele patru conditii : 1) actiunea nu e rea în sine ; 2) consecinta buna e intentionata iar cea rea e neintentionata, dar previzibila ; 3) consecinta rea nu e un mijloc în producerea consecintei bune ; 4) exista un temei serios pentru acceptarea consecintei rele ; 5) consecinta buna prevazuta trebuie sa fie egala sau mai mare decât consecinta rea prevazuta Aceasta arata ca în evaluarea etica a situatiilor trebuie sa luam de multe ori în seama si alte elemente înafara cantitatii de fericire, de exemplu relatia cauzala dintre consecinte sau existenta intentiei (diferita de prevederea consecintelor) Principiul dublului efect ne spune ca e întotdeauna imoral sa faci un act rau pentru a produce consecinte bune, dar e permis moral sa faci un act bun stiind ca vor aparea colateral si efecte rele Sa evaluam cazul nostru : (ad 1) O crima e rea în sine (ad 2) Consecinta buna (salvarea a cinci persoane) e intentionata iar cea rea (uciderea directa a uneia) e tot intentionata (ad 3) Consecinta rea (uciderea grasanului) e un mijloc în obtinerea consecintei bune (salvarea celor cinci) (ad 5) consecinta buna e într-adevar mai mare decât consecinta rea Pe ansamblu, conditiile principiului dublului efect nu sunt satisfacute, asa încât nu se justifica moral uciderea directa a unei persoane pentru a salva alte cinci Raspunsul dat de cele trei cadre de evaluare e acelasi : în cazul analizat, nu se justifica moral uciderea unei persoane nevinovate, împotriva vointei ei, pentru a salva alte cinci persoane - contrar intuitiei populare comune si utilitarismului actional simplu Dar publicul larg nu distinge între judecarea morala a cazului si judecarea lui pe alte criterii pentru a lua finalmente o decizie rationala El crede ca luând o decizie de oportunitate sau prudenta a luat, de fapt, o decizie morala În cazul nostru, numai decizia extra-morala e aplicabila, deoarece decizia pe criterii morale e constant negativa Si aceasta pentru ca valoarea vietii fiecarui om e incomensurabila Noi nu avem nici un drept sa hotarâm problemele sale de viata si de moarte în locul lui Punctul de vedere al publicului larg e contrar Dovada ca omul de rând gândeste mai cu seama ca un utilitarist actional simplu El considera ca omul are pret si se poate tranzactiona pe piata De asemenea el gândeste emotional : a ucide indirect e mai putin culpabil moral decât a ucide direct De fapt, omul de rând nu a sesizat ca a avut de raspuns la aceeasi problema morala pusa în doua contexte diferite si ca a oferit raspunsuri opuse pe care ar trebui sa le explice Emotiile stârnite de evocarea implicarii directe în crima au perturbat rationamentul moral În final, decizia de a actiona nu e una morala, ci una pragmatica, de oportunitate sau prudentiala Asa încât neuro-psihologii care au scanat activitatea emotionala a creierului în timpul rezolvarii celor doua " dileme " etice s-ar putea sa fi masurat mai degraba altceva decât emotiile stârnite de un rationament moral - i e au scanat emotiile stârnite de un rationament pragmatic În orice caz, distorsionarea emotionala a judecatii morale se poate face si se face de cele mai multe ori fara ca noi sa ne dam seama de acest lucru si fara a avea efecte comportamentale (cum a fost în exemplul anterior) Care e avantajul abordarii dilemelor cu ajutorul teoriilor? Avantajul e ca problema e pusa într-un cadru explicativ coerent iar raspunsul nu e improvizat Ni se ofera un temei rational pentru solutia data O propozitie morala e una în legatura cu care are sens sa întrebam "de ce?" De ce este avortul imoral? De ce a schimba macazul e o actiune imorala? A "vota" pe baza de bun simt moral e mai aproape de o judecata de gust Or, morala nu e o chestiune de gust Diminuarea arbitrariului subiectivist e avantajul utilizarii teoriilor etice 1 I Kant, Metafizica moravurilor, Apendice la introducere în teoria dreptului, I, II 2 Sunt facute "într-un fel" sub constrângere nu numai actiunile în care agentul nu poate alege complet liber actiunea pe care o face, ci si acelea în care agentul nu poate alege liber scopul în vederea caruia actioneaza (EE, 1225a, 10-15) În aceasta interpretare, fraza urmatoare din EN prinde sens: "Asemenea actiuni sunt mixte, dar ele par mai degraba voluntare pentru ca sunt alese liber în momentul înfaptuirii lor, iar scopul lor reflecta împrejurarile" [adica circumstantele fizice] (1110a, 12) Altfel spus, o actiune mixta cum e cea a agentului de la macaz are scopul fixat din exterior (de circumstante) iar agentul are de ales între scopuri fixate de circumstante (a ucide 1 si a ucide 5; el nu poate alege ceea ce ar dori: a nu ucide ) 3 B Hooker, Ideal Code, Real World, Oxford University Press, 2002 4 J Glover, Causing Death and Saving Lives, Penguin Books , 1990, cap 5 - - 2 